Unione Sportiva Salernitana 1919
'A Unione Sportiva Salernitana 1919 è a cchiù 'mportante squadra 'e pallone 'e Salierne.

Storia 
Auanne joca into 'o campionato 'taliano e Lega Pro ('o tierzo livello) pecché fallette into 'o 2011 e nascette, 'o posto suojo, na nova società ca se facette chiammà Salerno Calcio, pecché nun teneva ancora 'e diritti pe se fa annummenà Salernitana, comma pure nun teneva 'o culore da Salernitana ('o granata) e nemmanco 'o simbolo d'o cavalluccio marino. 'Sta squadra jocaje 'e Serie D, ammenta però a Salernitana dinda a storia soja nun aveva mai scinnuto sotto a Serie C1. Int' a staggione 2011-2012 vincette o girone G e Serie D, sagliette inta a Lega Pro e se turnaje a chiammà Salernitana.

Chesta squadra è nata inta all'anno 1919 grazie a Matteo Schiavone, Adalgiso Onesti e a paricchi ati soci ca collaborareno, po' è addiventata Salernitanaudax into 1922 pecché facette na fusione cu nata squadra (Sport Club Audax Salerno, nata 'ndo 1913) e into 'o 1925 se sciugliette. Nascette do capo into 'o 1927 comme Unione Sportiva Fascista Salernitana, po', 'roppe 'a siconda guerra munniale, addiventette US Salernitana, into 'o 1977 cagnaje nomme e se chiammaje Salernitana Sport anfi 'o 2005 pecché po' fallette e rinascette co 'o nomme e Salernitana Calcio 1919.

Inta a storia soia, 'sta squadra ha vinciute duje campiunate 'e Serie B e quatt' campiunate e Serie C. Nun ha mai sciso sotto a Serie C, e è stata pe' doie staggiune (1947-48 e 1998-99) inta 'a Serie A.

Quanne joca "in casa", tene 'o Stadio Arechi, 'o sicondo stadio ra Campania pe' capienza 'e perzone ('o primmo sta a Napule, e è 'o Stadio San Paolo).

E duie allenatori ra a storia ra Salernitana ca hannu purtate e granata inta a Serie A so' state Gipo Viani e Delio Rossi. Delio Rossi tene pure 'a cittadinanza ad honorem a Salierno proprio pecché purtaje a squadra 'e Salierno a vencere e campionati primma e Serie C e poi e Serie B. Pe' cchistu motivo e salernitani 'o chiammano "'o profeta".

Int'ô 2021 fernette seconna d"a Serie B e fuje prumossa â Serie A aropp"a cchiù è vinte anne 'e ll'urdema vvota.

Nutarelle

Ati pruggette 

Squadre 'e pallone taliane